CELEX: 62008TN0554
Language: da
Date: 2008-12-08 00:00:00
Title: Sag T-554/08: Sag anlagt den 8. december 2008 — Evropaïki Dynamiki mod Kommissionen

7.3.2009   
            
            
               DA
            
            
               Den Europæiske Unions Tidende
            
            
               C 55/34
            
         Sag anlagt den 8. december 2008 — Evropaïki Dynamiki mod Kommissionen
   (Sag T-554/08)
   (2009/C 55/62)
   Processprog: engelsk
   Parter
   
      Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyers N. Korogiannakis, P. Katsimani og M. Dermitzakis)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Generaldirektoratet for Beskatning og Toldunions (GD TAXUD) beslutning om ikke at vælge sagsøgerens bud som svar på en åben udbudsrunde i forbindelse med TAXUD/2007/AO-005 (TIMEA) vedrørende »Tjenesteydelser til Fællesskabet, computeranvendelse på told, afgift og skatteområderne« (EUT 2008/S 203-268728), der blev sendt til sagsøgeren ved skrivelse af 26. september 2008, samt alle Kommissionens øvrige relaterede beslutninger, herunder beslutningen om at tildele kontrakten til den valgte bydende, annulleres.
            
         
               —
            
            
               GD TAXUD tilpligtes at betale sagsøgeren erstatning for det tab, som sagsøgeren har lidt som følge af den omhandlede udbudsprocedure, svarende til et beløb på 7 638 125 EUR.
            
         
               —
            
            
               GD TAXUD tilpligtes at betale sagsøgerens udgifter til advokatbistand og andre omkostninger, der er afholdt i forbindelse med dette søgsmål, selv for det tilfælde, at sagsøgeren ikke skulle få medhold.
            
         Søgsmålsgrunde og væsentligste argumenter
   Ved dette søgsmål har sagsøgeren nedlagt påstand om annullation i henhold til artikel 230 EF, af GD TAXUD's beslutning om ikke at vælge sagsøgerens bud som svar på en åben udbudsrunde i forbindelse med TAXUD/2007/AO-005 (TIMEA) vedrørende »Tjenesteydelser til Fællesskabet, computeranvendelse på told, afgift og skatteområderne« (EUT 2008/S 203-268728), der blev sendt til sagsøgeren ved skrivelse af 26. september 2008, samt påstand om erstatning efter artikel 235 EF.
   Sagsøgeren gør gældende, at bedømmelsesudvalget foretog forskellige åbenbare urigtige skøn med hensyn til bedømmelsen af udbuddet. Bedømmelsesudvalget fraveg ifølge sagsøgeren Kommissionens faste praksis og ignorerede bestemmelserne i TIMEA's udbudsbetingelser, hvoraf fremgår, at de ordregivende myndigheder bør kontakte de bydende i forbindelse med udvælgelsesfasen i en udbudsprocedure og anmode om yderligere oplysninger og afklaringer. Sagsøgeren gør endvidere gældende, at finansforordningens artikel 100 og princippet om god forvaltningsskik og princippet om beskyttelse af den berettigede forventning blev tilsidesat af den ordregivende myndighed. Sagsøgeren anfører derudover, at den ordregivende myndighed begik magtfordrejning og tilsidesatte principperne om gennemsigtighed og ligebehandling, der følger af finansforordningens artikel 93, stk. 1.
   Sagsøgeren hævder, at Kommissionen undlod at give sagsøgeren en passende analyse af resultatet af de undersøgelser, der blev foretaget i overensstemmelse med sagsøgerens bemærkninger til vurderingsrapporten.
   Sagsøgeren gør gældende, at Kommissionen misbrugte udvælgelseskriterierne til at fravælge sagsøgerens bud. Kommissionen tilsidesatte herved artikel 134, stk. 2, og 148, stk. 3, i Kommissionens forordning (EF, Euratom) nr. 2342/2002 (1), samt artikel 32, stk. 2, i direktiv 92/50 (2).
   
      (1)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).
   
      (2)  Rådets direktiv 92/50/EØF af 18.6.1992 om samordning af fremgangsmåderne ved indgåelse af offentlige tjenesteydelsesaftaler (EFT L 209, s. 1).